સુરતમાં રહેતા એક પરિવારને જીએસટી એટલી હદે પસંદ આવ્યું છે કે, તેમણે તેમની નવજાત બાળકીઓના નામ જીએસટી પરથી રાખ્યા છે. કંચન પટેલ નામની એક મહિલાએ તેની ત્રણેય બાળકીઓના નામ જીએસટી પરથી રાખ્યા છે, જેમાં જી પરથી ગારાવી, એસ પરથી સાંચી અને ટી પરથી તારાવી રાખ્યું છે. કંચનબહેને પોતાની બાળકીઓના આવા નામ રાખવા પાછળનું કારણ જણાવતાં કહ્યું કે, વડાપ્રધાન મોદી દેશ માટે જીએસટી જેવી વ્યવસ્થા લાવ્યા તેનાથી હું ખુબ જ પ્રભાવિત થઈ છું અને આ ઘટનાને યાદગાર બનાવવા મેં આ નામ રાખ્યા છે. આ પહેલા રાજસ્થાનમાં 30 જુન અને છત્તીસગઢમાં 1 જુલાઈએ જન્મેલી બાળકીઓના નામ પણ તેમના માતા-પિતાએ જીએસટી પરથી જ રાખ્યા હતા, જે પણ ખુબ જ ચર્ચામાં રહ્યા હતા.